VII.  Ad canonicos Antissiodorenses et Willelmum de Dampetra.
HUGO Dei gratia Suessionensis episcopus, canonicis Antissiodorensibus et Willelmo de DAMPETRA, salutem.
Dominus papa posuit super dominum Paris. et super nos verbum vestrum, et ecclesiae Sancti Germani. Nos autem, tam propter negotia domini papae, quam propter negotia regni, ad diem venire non possumus. Mittimus vero loco nostro abbatem Sancti Victoris, et mandamus vobis ut tantum pro ipso faciatis, quantum pro nobis faceretis si praesentes essemus. Valete.